Koreoxyomus

se systematisk inndeling

Koreoxyomus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.

Utseende 
En liten (3,7 - 4,7 millimeter), avlang, litt matt, mørkbrun til svart gjødselbille. Kroppen er nokså hvelvet. Hodet er skovlformet uten knøler. Pronotum er rundet, kraftig punktert. Dekkvingene er hvelvede og rundede med dype punktstriper.

Levevis 
Arten er funnet  i eikeskog i ca. 900 meters høyde. Voksne biller finnes både om høsten og i juni, så de overvintrer trolig som voksne. Ellers er lite kjent om biologien deres.

Utbredelse 
Arten lever (som det går fram av navnet) i Korea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Aphodiini
 slekten Koreoxyomus Kim, 1996 
 Koreoxyamus koreanus Kim, 1996

Kilder 
 Kim, J.I. (1996) A new genus and species, Koreoxyomus koreanus, from Korea and taxonomic discussion on the genus Mozartius of Japan, The Korean Journal of systematic Zoology. Seoul 12:101-105.

Eksterne lenker 
 

Gjødselbiller
Biller formelt beskrevet i 1996
Koreas insekter